kardosdrur/scandi-wiki huggingface dataset:
Bertrand de Saint-Martin

Bertrand de Saint-Martin O.S.B.  (død 28. marts 1275) var en af Den katolske kirkes kardinaler. Han var ærkebiskop i Arles. 

Han blev kreeret til kardinal den 3. juni 1273 af pave Gregor X.

Ærkebiskopper
Kardinaler fra Frankrig
Katolske biskopper fra Frankrig
Personer fra middelalderen
Djuna Barnes

Djuna Barnes (født 12. juni 1892 ved Cornwall-on-Hudson, New York, død 18. juni 1982 i New York City) var en amerikansk forfatter, som spillede en central rolle i udviklingen af den engelsksprogede modernistiske litteratur.

Barnes var en nøgleperson i 1920'ernes og 30'ernes bohèmemiljø i Paris. Hun havde i sine teenageår spillet en tilsvarende rolle i Greenwich Village.

Hendes roman Nightwood er blevet til en klassiker, selvom den først kunne blive publiceret med støtte fra den toneangivende amerikansk-britiske digter og litterat T.S. Eliot, som skrev en indledning til romanen og afsatte den hos et forlag. Den hovedsageligt selvbiografiske roman er bemærkelsesværdig i dag som en af de første moderne skildringer af lesbiske temaer og på grund af dens umiskendelige stil.

Interessen for Barnes' litteratur er vokset hastigt efter hendes død, og mange af hendes bøger er igen i tryk.

Bibliografi 
 The Book of Repulsive Women: 8 Rhythms and 5 Drawings, New York: Guido Bruno, 1915.
 A Book (1923) – reviderede udgaver udgivet som:
 A Night Among the Horses (1929)
 Spillway (1962)
 Ryder (novel)|Ryder (1928)
 Ladies Almanack (1928)
 Nightwood (1936)
 The Antiphon (1958)
 Selected Works (1962) – Spillway, Nightwood og en revideret version af The Antiphon
 Vagaries Malicieux: Two Stories (1974)
 Creatures in an Alphabet (1982)
 Smoke and Other Early Stories (1982)
 I Could Never Be Lonely without a Husband: Interviews by Djuna Barnes (1987)
 New York (1989)
 At the Roots of the Stars: The Short Plays (1995)
 Collected Stories of Djuna Barnes (1996)
 Poe's Mother: Selected Drawings (1996)
 Discanto, poesie 1911–1982
 Collected Poems: With Notes Toward the Memoirs (2005)

Referencer

Eksterne henvisninger 
 The Book of Repulsive Women: 8 Rhythms and 5 Drawings 

Romanforfattere fra USA
Novelleforfattere fra USA
Digtere fra USA
Kvindelige forfattere i det 20. århundrede
Nuussuaq (bydel)

Nuussuaq er en bydel i Nuuk, Grønlands hovedstad, Bydelen ligger i den nordlige del af Nuuk, og vest og sydvest for Nuuk Lufthavn.

Historie 
Den første bebyggelse blev opført i bydelen i 1979, og området var fuldt udbygget i slutningen af 1980'erne. Bydelen er nu den største i Nuuk, har størstedelen af lejlighedsbebyggelserne i byen og har et befolkningstal på ca. 6.000. Umiddelbart øst for Nuussuaq ligger bydelen Qinngorput, som er Nuuks nyeste bydel.

Institutioner 
Grønlands Universitet ligger i Nuussuaq og huser også Grønlands Statistik og Det Grønlandske Landsbiblioteks arkiver. Universitet ligger i bydelens nordlige ende, tæt ved vejen til lufthavnen.. I Nuussuaq ligger også byens svømmehal, Malik.

Transport 
Nuup Bussiis rute nr. 2 kører mellem Nuussuaq og Nuuk Bycenter. I myldretiden kører busserne E2 og X2 også mellem bydelen og centrum. Busruterne 1 og 3 kører ad hovedvejen, der afgrænser Nuussuaq i forhold til andre bydele.

Kilder

Eksterne henvisninger 

Forstæder, bydele og kvarterer i Nuuk
Hans Jensen

Hans Jensen kan være flere personer:

 Hans Jensen (politiker, 1817-1903) – dansk gårdmand og politiker, folketingsmand 1853 og 1866-1876
 Hans Jensen (politiker, 1860-1929) – dansk lærer og politiker, landstingsmand 1914-1918
 Hans Jensen (arkitekt) (1804-1849) – dansk arkitekt
 Hans Jensen (dyrlæge) (1848-1923) — dansk dyrlæge, forfatter og far til Johannes V. Jensen
 Hans Martin Harald Jensen (1890-1945) - dansk historiker
 Hans Jensen (atlet) (1903-1983) – dansk atlet
 Hans Jensen (håndboldtræner) (født 1944) – dansk håndboldtræner
 Hans Jensen (fagforeningsleder) (født 1945) – tidligere formand for LO
 Hans Jensen (journalist) – formand for Danske Sportsjournalister
 Hans Jensen (erhvervsmand) (født 1947) – dansk erhvervsmand og fhv. bankdirektør
 Hans Jensen (NSU) – tidligere leder af Danmarks Nationalsocialistiske Ungdom
 J. Hans D. Jensen (1907-1973) - tysk nobelprismodtager i fysik

Desuden:
 Anton Jensen – dansk gårdmand og politiker, folketingsmand 1892-1906 (Hans Anton Jensen, 1845-1909)
 Hans Jensen Bistrup (1645-1729) – gårdejer m.m. på Bornholm
 Hans Jensen Bjerregaard (1728-1781) – den første udflytterbonde i Danmark
 Hans Jensen Svaning (1600-1676) – dansk sognepræst og historiker

Gader og stræder 
 Hans Jensens Stræde – En gade i Odense, hvor H.C. Andersens Hus er beliggende
Blackboard Learning System

Blackboard Learning System er en e-læringsplatform og course management system udviklet af Blackboard Inc.. Systemet bruges af større uddannelsesinstitutioner og kursusudbydere verden over, som samlingssted for de enkelte kurser og dets tilknyttede aktiviteter og funktioner. 

Blackboard har en fleksibel åben arkitektur og design, der tillader integration med andre systemer. Blackboard Learning System bliver enten installeret på lokale servere, eller på servere håndteret af Blackboard ASP Solutions. 

Hovedformålene med Blackboard Learning System er at håndtere kurser som online-elementer. Kurser der traditionelt vil blive afviklet ansigt-til-ansigt kan suppleres med online aktiviteter på Blackboard (såkaldt blended learning eller afvikles som online-kurser med mindre grad eller helt uden ansigt-til-ansigt undervisning. Derudover bruges Blackboard Learning System til deling af informationer mellem studerende, og mellem studerende og undervisere. Informationerne kan for eksempel være undervisningsmateriale i form præsentationer, artikler, pensum, opgaver m.m.

Eksempler på redskaber der kan findes på Blackboard er bl.a. blog, discussion board, journals, tasks og wikier.

Didaktisk Design
Blackboards kursuscentrerede struktur og standardinstillinger lægger op til et struktureret undervisningsforløb. På Blackboard er der fokus på kommunikation og udveksling af dokumenter fra undervisere til de studerende, hvorfor Blackboard lægger op til et undervisningsforløb, som er styret af underviseren .

Blackboard som e-læringsværktøj
Blackboard Learning System tilbyder adskillige værktøjer. Disse anvendes typisk som blended learning, hvor teknologiske værktøjer bruges som supplement til eksisterende face-to-face-undervisning. 

Værktøjerne omfatter bl.a. blog, wiki og kalender, som kan bruges af både studerende og undervisere. Underviserne har flere beføjelser end de studerende og kan derved tilgå og overvåge adskillige vigtige detaljer i de studerendes brug af værktøjerne.

Blackboard Mobile Learn
Det blev i første kvartal af 2011 muligt at tilgå Blackboard via en smartphone, iPod touch eller iPad ved at hente applikationen "Blackboard Mobile Learn". Uddannelsesinstitutionen skal dog godkende anvendelsen af app'en, så det er måske ikke tilgængeligt for alle. F.eks. har Syddansk Universitet gjort det muligt for studerende og undervisere at tilgå Blackboard via mobile enheder. Det er dog ikke muligt at bruge alle de gængse funktioner på de mobile enheder, da det kun er enkelte ting som er inkluderet i app'en. Der er således på nuværende tidspunkt kun mulighed for studerende at:
   
    * se kurser og kursusbeskeder (Announcements)
    * se/høre filer som underviseren har lagt ud (tekst/billede/video)
    * bruge blogs og diskussionsfora
    * samle kurser under "Favorites"

Undervisere har dog administratorrettigheder og kan derfor også oprette kursusbeskeder, nye diskussionstråde, ændre kursusindhold osv.

Referencer

Uddannelsesprogrammer
Concerto de Nobrainos insanos

Concerto de Nobrainos insanos var en stor anlagt punkfestival afholdt i Saltlageret i København den 22. december 1980. Koncerten var en opfølger til den legendariske LP-dokumenterede punkfestival Concert of the Moment, der blev afholdt året før også i Saltlageret, og en forløber for de to senere Nosferatu Festival'er. Concerto de Nobrainos insanos' line-up af bands var mindst ligeså spektakulært som det, der blev præsenteret til "Concert of the Moment".

På festivalen spillede en stor del af de første danske punkbands; Sods, No Knox, Bollocks, Dream Police, Gate Crashers, Mad Gustaf Band, Ballet Mécanique, City-X, Normals, Before, UCR, Art in Disorder, ZV Group (Franz De Zaster fra Brats m.fl.), Feed Back og Cancer, samt svenske Usch, Psykopatens venner og TT Reuter.

Eksterne henvisninger 
 Blog med fotos fra "Concerto de Nobrainos insanos"
 Fotos fra "Concerto de Nobrainos insanos" på garagerock.dk.

Musikfestivaler i Danmark
Musik i København
Musik i 1980
Edition Copenhagen

Edition Copenhagen litografiske værksted, det blev stiftet i 1959. I dag drives og ejes virksomheden af tre partnere Rasmus Urwald, Dannie Vieten and Peter Wissing Sørensen. Værkstedet og galleriet er beliggende på Christianshavn i København. Edition Copenhagen er et af de førende litografiske værksteder i verden. Hvert år inviterer Edition Copenhagen internationale og danske kunstnere til at komme på værkstedet og arbejde med litografi. Kunstnerne har altid fuld frihed til at lave hvad de har lyst til. De inviterede kunstnere har alle udstillet i anerkendte gallerier og museer i hele verden.

Ekstern henvisning 
 EDITION COPENHAGEN

Kilde 
 Eli Porsaing, Stentryk, 1998, 

Etableret i 1959
Grafiske virksomheder i Danmark
Virksomheder i København
Christianshavn
Västerbottensost

Västerbottensost er en hård ost med små huller og forholdsvis stærk smag, som er blevet produceret siden 1870'erne, og i dag alene fremstilles af Norrmejerier på mejeriet i Burträsk.

Fremstilling og lagring 
Vid produktionen røres blandingen kontinuerligt og opvarmes flere gange, hvad der er specielt for ostetypen. Herefter lægges osten i pres og vendes flere gange for at få vallen ud. Osten mærkes med dato, fedtindhold samt produktionsgang.

Efter tre dage i saltlage køres osten til et lager i Ånäset mellem Umeå og Skellefteå, hvor osten hviler i 18 graders varme i 18 dage for at tørre til den første voksning. I disse 18 dage vendes osten hver morgen. Efter voksningen flyttes osten til et modningslager, hvor temperaturen er 12 grader, og luften har en luftfugtighed på 50 procent. Efter tolv måneders lagring sælges osten til grossist.

Historie 

Västerbottensosten blev efter overleveringen til ved et uheld i slutningen af 1872, da mejeristen Ulrika Eleonora Lindström, som arbejdede i Gammelbyns mejeri i Burträsk, blev forstyrret (ifølge en vandrehistorie på grund af et stævnemøde), så ostemassen blev afkølet og genopvarmet flere gange. Trods dette blev osten velsmagende og fik snart succes rundt om i Sverige..

I begyndelsen af 1900-tallet blev västerbottensosten fremstillet på mange mejerier og med kraftigt svingende kvalitet, af hvilken grund Västerbottens läns ostemejerier søgte om varemærkeregistrering for at kunne garantere kvaliteten på osten, og siden da har det kronede W været västerbottensostens kendetegn.

Osten spises dels som delikatesse eller dessertost, dels som ledsager til krebs eller kryddersild, med eller på knækbrød.

Links og kilder 

 Norrmejeriers webbsidor om Västerbottensost

Oste
Mad fra Sverige
The Letter

"The Letter" er en sang skrevet af Wayne Carson Thompson, som var et hit i 1967 for det amerikanske band The Box Tops.

Nummeret blev indspillet i Memphis og produceret af Dan Penn. Nummeret nåede førstepladsen på den amerikanske Billboard hitliste i september, 1967, hvor det forblev i fire uger. Box Tops fik også international anerkendelse for nummeret, der hittede i Australien (#4), Østrig (#9), Belgien (#2), Chile (#1), Danmark (#7), Frankrig (#2), Tyskland (#5), Grækenland (#2), Irland (#11), Israel (#1), Malaysia (#4), New Zealand (#4), Holland (#3), Norge (#1), Polen (#1), Sydafrika (#4), Spanien (#9), England (#5) og Sverige (#2)

Andre Versioner 
I november, 1968, indspillede The Arbors en "easy listening" version af "The Letter, som gik ind på 20. pladsen på den amerikanske hitliste (1969) og 24. pladsen i Canada. 

"The Letter" vendte tilbage til den amerikanske top 10 i juni, 1970, da Joe Cocker indspillede en blues-rock version af nummeret. Denne version fik også anerkendelse i Australien (#27), Canada (#7), Frankrig (#48), Holland (#27) og England (#39).

I 1978 røg "The Letter" ind på Billboards dance chart som nummer 13, da Deborah Washington indspillede sin version af nummeret til albummet "Any Way You Want It". Amii Stewart gav også sin disko-version af nummeret i 1980, som indtog en 39. plads på Englands albumliste samme år (sammen med singlen "Paradise Bird" på LP'en). Franske Herbert Léonard oversatte "The Letter" i 1967 ("Une Lettre"), som gav et mindre hit på den franske hitliste.

"The Letter" er rangeret 363 på Rolling Stones "The 500 Greatest Songs of All Time", og er blevet genindspillet over 200 gange i forskellige versioner af bl.a. Bachman-Turner Overdrive, The Beach Boys, Eva Cassidy, Bobby Darin, Al Green, Brenda Lee, Trini Lopez, Lou Rawls, Johnny Rivers og Dionne Warwick.

"Billetten" fra Bamses Venners anden LP "Mælk og vin" er en version med dansk tekst.

Referencer 

Rocksange
Sange fra 1967
Ludlow (Storbritannien)

Ludlow er en købstad i Shropshire, som ligger ved grænsen mellem England og Wales. Ludlow ligger også meget nær grænsen mellem Shropshire og Herefordshire. I Domesday Book var Ludlow en del af Herefordshire. På grund af sin beliggenhed var byen et administrativt og politisk centrum i Middelalderen. Byens store borg, Ludlow Castle er delvist bevaret.

Eksterne henvisninger 

 

Byer i England
Shropshire
Niels Petersen

Niels Pedersen eller Petersen er navnet på flere personer:

 Niels Matthias Petersen (1791-1862) – dansk sprogmand og historiker (ved dåben kun Niels Petersen)
 Niels Petersen (fløjtenist) (1801-1851) – dansk fløjtenist
 Niels Pedersen-Nyskov (1850-1922) – dansk politiker, formand for Folketinget
 Niels Petersen (politiker) (1858-1933) – dansk politiker, journalist og jurist, medlem af Folketinget
 Niels Petersen (bogbinder) (1866-1962) – dansk bogbinder (Niels Haugaard Petersen)
 Niels Petersen (gymnast) (1885-1961) – dansk gymnast og OL-deltager
 Niels Petersen (atlet) (1888-1968) – dansk atlet
 Niels Petersen (vægtløfter) (1918-1966) - dansk vægtløfter
 Niels Pedersen (borgmester) – borgmester i Tjele Kommune
 Niels Pedersen (maler) (født 1970) – dansk maler
 Niels Pedersen (musikanmelder) (født 1965) – dansk journalist og musikanmelder
Tahrir-pladsen

Tahrir-pladsen eller Midan Tahrir (arabisk: ميدان التحرير, oversat: Frigørelsespladsen) er en stor offentlig plads i Egyptens hovedstad Kairo. Pladsen blev først kaldt Midan Ismailia, opkaldt efter Egyptens leder mellem 1863 og 1879, Khedive Ismail. Efter den egyptiske revolution i 1952 blev navnet ændret til Midan Tahrir.

Under oprøret i Egypten i 2011 var Tahrir-pladsen det største samlingspunkt for de som demonstrerede mod Hosni Mubaraks styre.

Referencer

Eksterne henvisninger 

Kairo
Torve og pladser
Benløse Kirke

Benløse Kirke ligger i landsbyen Benløse ca. 3 km N for Ringsted (Region Sjælland). Indtil Kommunalreformen i 2007 lå den i Vestsjællands Amt, og indtil Kommunalreformen i 1970 i Ringsted Herred (Sorø Amt).

Kor og skib er opført i senromansk tid o.1250 af teglsten. Korets savskifte fortsætter bag sakristiet og er muligvis oprindelig. I korets sydmur bag sakristiet kan ses et blændet romansk vindue. I skibets syd og nordmur kan ligeledes ses blændede romanske vinduer. Skibets oprindelige vestgavl kan ses fra tårnets mellemstokværk, her kan ses to ejendommelige blændingsdekorationer med to tagformede felter, der hver omfatter en skævt placeret trekløverbuet inderblænding. Dette motiv kendes fra Roskilde Domkirkes kapitelhus, fra dettes anden byggeperiode (se Danmarks Kirker III s.1445). Portalen til norddøren kan endnu ses i skibets nordmur. Tårn, våbenhus og sakristi er opført o.1500. Kirken har formodentlig afløst en tidligere kirke, som roskildebiskop Sunesen (biskop 1191-1214) skænkede til Ringsted Kloster i begyndelsen af 1200-tallet. Kirken blev hårdt restaureret 1862-68 og 1879.

Kor og skib fik indbygget krydshvælv i sengotisk tid o.1500. I skibet og i koret kan man se de blændede romanske vinduer. På korets vestvæg er ophængt to træfigurer forestillende Eva og Johannes Evangelisten, de stammer fra Benløse kirke men blev i 1879 deponeret i Roskilde domkirke, i 1950'erne kom de tilbage til Benløse. Det murede alterbord dækkes af en forside fra begyndelsen af 1600-tallet, i felterne ses oprindelige malerier, Syndefaldet, Korsfæstelsen og Isaks ofring. Altertavlen er malet af Constantin Hansen i 1862, motivet er Kristus som åbenbarer sig for Maria Magdalene (Noli me tangere), altertavlen blev oprindelig udført til Pedersborg kirke ved Sorø men kom til Benløse i 1875. Prædikestolen i renæssance er fra 1639. Korbuekrucifikset dateres til 1525.

Den senromanske døbefont er firkløverformet og er en gotlandsk importfont hugget i Hoburg-marmor.

Eksterne kilder og henvisninger 

 Benløse Kirke  på nordenskirker.dk
 Benløse Kirke på KortTilKirken.dk
 Benløse Kirke i bogværket Danmarks Kirker (udg. af Nationalmuseet)

Kirker i Ringsted Kommune
Kirker i Roskilde Stift
Kirker i Sorø Amt
Ellidshøj Kirke

Ellidshøj Kirke ligger i Himmerland i Aalborg Kommune, Region Nordjylland; indtil Kommunalreformen i 1970 lå det i Hornum Herred (Aalborg Amt).

Kor og kirkeskib er opført i romansk tid af granitkvadre over skråkantsokkel. Begge de retkantede døre er bevaret, norddøren i brug, syddøren tilmuret. Et romansk vindue er bevaret i korets nordmur. Våbenhuset er formodentlig opført i begyndelsen af 1600-tallet. Efter reformationen overgik kirken til kronen, som solgte kirken videre til ejeren af Lindenborg; grevskabet ejede kirken til 1908, da den overgik til selveje.

Den runde korbue er bevaret med skråkantede kragsten. I sengotisk tid fik kirken indbygget otteribbede hvælv. Ved en restaurering i 1961 afdækkedes et kalkmaleri fra 1562 på triumfvæggen, billedet fremstiller Korsbæringen. Alterbordet dækkes af renæssancepaneler, altertavlen fra slutningen af 1600-tallet har et maleri fra 1859. Prædikestolen er et billedskærearbejde fra omkring 1600 med nytestamentlige relieffer.

Den romanske døbefont af granit er ret lille, på den runde fod ses stregornamenter.

Eksterne kilder og henvisninger 
 Ellidshøj Kirke  på nordenskirker.dk
 Ellidshøj Kirke  på KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Den lille røde

Den lille røde kan henvise til flere forskellige bøger:
Maos lille røde
 Den lille røde bog for skoleelever
Aage Trommer

Aage Trommer (9. november 1930 - 15. marts 2015) var en dansk historiker, der blev særligt kendt for sin beskæftigelse med Danmark under besættelsen. Han blev i 1971 dr.phil. med disputatsen Jernbanesabotagen i Danmark under den anden verdenskrig. Disputatsen vakte stor opsigt ved at påpege, at jernbanesabotagen ikke havde haft videre militær betydning, hvilket en række tidligere medlemmer af modstandsbevægelsen var højlydt uenige i. Denne uenighed gav flere tidligere sabotører udtryk for ved Trommers disputatsforsvar.

Uddannelse og tidligt virke 
Trommer blev cand.mag. i historie og latin fra Københavns Universitet i 1959, hvorefter han fik ansættelse som adjunkt ved Sct. Knuds Gymnasium i Odense.

Odense Universitet 
I 1968 blev han ansat ved Odense Universitet som amanuensis og blev lektor i 1970. 1974-83 var han universitets rektor. Efter tiden som rektor virkede han som institutbestyrer ved Institut for Historie, Kultur og Samfundsbeskrivelse til han i 2000 gik på pension. Han var desuden tilknyttet Center for Koldkrigsforskning.

Han blev Ridder af Dannebrog i 1979 og har også modtaget Den islandske Falkeorden. Trommer var løjtnant af reserven.

Eksterne henvisninger 
 
 Han pillede ved glorien – portræt i Kristeligt Dagblad i anledning af Trommers 80 års fødselsdag
 Mindeord - Aage Trommer , Odense Universitets tidligere rektor døde 15. marts, SDU

Reference 

Historikere fra Danmark
Ansatte ved Syddansk Universitet
Faglitterære forfattere fra Danmark
Riddere af Dannebrog
Personer i Kraks Blå Bog (afdøde)
Modtagere af Rosenkjærprisen
Besættelsestidens historikere
Dansksprogede forfattere fra Danmark
Oeno

Oeno er en ø i øgruppen Pitcairn. Øen, der er ubeboet, er et britisk oversøisk territorium. Øen er opkaldt efter det hvalfangerskib, hvis besætning fandt øen.

Henvisninger til eksterne hjemmesider 
 Oeno Photo Tour  – Pitcairners spending holidays on the island
 Island Evolution: Oeno Island  from NASA Earth Observatory
 Map of Oeno Island

Kildehenvisninger 

Øer i Stillehavet
Ducie

Ducie er en ø i øgruppen Pitcairn. Øen, der er ubeboet, er et britisk oversøisk territorium.

Kildehenvisninger 

 

Øer i Stillehavet
Henderson (Pitcairn-øerne)

Henderson er en ø i øgruppen Pitcairn i det sydlige Stillehav. Øen er et britisk oversøisk territorium.
Henderson er den største ø i øgruppen, men har ingen naturlig havn, og er bl.a. af denne grund ubeboet.

Øen Henderson er i 1988 optaget på UNESCO's verdensarvsliste.

Plasticforurening 
Selv om Henderson er en af de mest afsides øer i verden, undgår den ikke menneskeskabt forurening, og det anslås at øen er dækket af 37 millioner stykker plastic.

Henvisninger til eksterne hjemmesider 

 The Henderson Island Website 
 Henderson Island – UNESCO
 Henderson Island—Travel Log
 Henderson Island  Henderson Island at Britlink.
 Visiting Henderson Island – R/V Bounty Bay 
 Henderson Island Travel Guide from Travellerspoint
 About Henderson Island —Stan's Leap

Kildehenvisninger 

Øer i Stillehavet
Bounty Bay

Bounty Bay eller Bounty Bugten er en bugt, der ligger ved Adamstown, Pitcairn i det sydlige Stillehav. Den er opkaldt efter det britiske skib, HMAV Bounty, hvis besætning gjorde mytteri, og i 1790 brændte skibet i denne bugt. Man kan derfor stadig finde vragdele fra skibet i bugten. Bugten udgør øen Pitcairns eneste havn.

Henvisninger til eksterne hjemmesider 
 Photos of Pitcairn  – including Bounty Bay
 Map of Pitcairn Island

Kildehenvisninger 

Bugter i Stillehavet
HMAV Bounty

HMAV Bounty eller Her Majesty's Armed Vessel Bounty var et engelsk krigsskib, der blev mest kendt for sin ekspedition til Stillehavet. På denne ekspedition blev der begået mytteri – i populærhistorien kendt som "mytteriet på Bounty" – mod skibets kaptajn William Bligh. Mytteristerne endte med at sejle til Pitcairn, hvor de satte ild til skibet. Rester af skibet kan derfor stadig findes i Bounty Bay, Pitcairn.

Kaptajnen William Bligh blev sat i en mindre båd, med ganske få forsyninger, men det lykkedes ham trods dette at manøvrere til en havn med vestlig handelsstation (Coupang), og derfra komme videre hjem til London, England.

External links 
 Officiel hjemmeside for kopien Bounty III i Hong Kong
 Komplet officiel logbog for HMAV Bounty

Kildehenvisning 

Krigsskibe fra Storbritannien
Cia Rinne

Cia Rinne (født 1973 i Sverige) er en dansk/svensk/finsk/tysk digter.

Rinne har studeret filosofi i Helsinki samt ved Goethe-instituttet i Frankfurt. Udover de lyriske værker har hun arbejdet på dokumentariske projekter, blandt andet har hun sammen med en fotograf brugt flere år på at følge og dokumentere romaernes levevilkår i Europa.

Cia Rinne deltog som repræsentant for Danmark i Nordisk Debutantseminarium på Biskops Arnö i 2011.

Cia Rinne vandt Bukdahls Bets smalle pris i 2010.

Bibliografi 
 Notes for soloists, OEI editör, 2009.
 The Roma Journeys, Steidl, 2007. .
 zaroum, 2001.
 A voyage to Ichickemoon, 1999. .
 Blue tide : a true story = Maré Azul, OctOPUS, 1997. .

Eksterne henvisninger 
 Archives zaroum (Afsnit P 2008) – digital version af zaroum
  
 

Digtere fra Danmark
Digtere fra Tyskland
Digtere fra Finland
Digtere fra Sverige
Dansksprogede forfattere fra Danmark
Svensksprogede forfattere fra Sverige